钦定古今图书集成/理学汇编/字学典/第104卷 > 卢知猷
## 钦定古今图书集成/理学汇编/字学典/第104卷 > 卢知猷

按《唐书卢简辞传》：“简辞，兄简能之子知猷，字子谟，中
进士第，登宏辞，累进中书舍人。僖宗召拜工部侍郎，
历太常卿、户部尚书，至太子太师。知猷器量浑厚，世
推为长者。善书，有楷法，文辞赡丽，子文度亦贵显。”
按《旧唐书》本传，“知猷器度长厚，文辞美丽，尤工书，落
简措翰，人争模仿。”

按《宣和书谱》，知猷作字有楷法，然虽以楷法称，而此
所得惟行书。今御府所藏行书一：送𧦬光序。